CELEX: 32005R1967
Language: hu
Date: 2005-12-01 00:00:00
Title: A Bizottság 1967/2005/EK rendelete ( 2005. december 1. ) egyes áruk Kombinált Nómenklatúra szerinti besorolásáról

2.12.2005   
            
            
               HU
            
            
               Az Európai Unió Hivatalos Lapja
            
            
               L 316/7
            
         
      A BIZOTTSÁG 1967/2005/EK RENDELETE
   
   (2005. december 1.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2005. december 1-jén.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 1719/2005/EK bizottsági rendelettel (HL L 286., 2005.10.28., 1. o.) módosított rendelet.
   
      (2)  HL L 302., 1992.10.19., 1. o. A legutóbb a 648/2005/EK európai parlamenti és tanácsi rendelettel (HL L 117., 2005.5.4., 13. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              A termék világos, enyhén habzó, a sárgától a borostyánbarnáig terjedő színű folyadék. Alkoholtartalma 5,9 %.
                              15,3 Balling-fokos sörcefre erjedéséből állítják elő. A fermentált oldatot tisztítják és szűrik. Ehhez az oldathoz 3,34 %-os cukorszirupot, 0,14 %-os aromaanyagot (melynek 75 %-a tequilából származik), 0,11 %-os citromsavat és 0,002 %-os aszkorbinsavat adnak. A termék sör illatú és ízű.
                              A termék közvetlen fogyasztásra készül. Sörként 330 ml-es/0,33 l-es üvegekben kiszerelve jelenik meg, ennek megfelelően címkézve.
                           
                        
               
                  2203 00 01
               
               
                  A besorolást a Kombinált Nómenklatúra 1. és 6. általános értelmezési szabálya, valamint a 2203 00 és a 2203 00 01 KN-kód szövege határozza meg.
                  A termék a 2203 vtsz. alá tartozó malátából készült sörnek tekinthető ital. A termék nem zárható ki a 2203 vtsz. alól, mivel az aromás komponenseken keresztül hozzá adott alkohol csupán 0,04 térfogatszázalék. Következésképpen a termék nem sorolható be a 2208 vámtarifaszám alá.
                  A 2203 vtsz.-hoz tartozó HR-magyarázat szerint, cukor, színezőanyag, szén-dioxid és egyéb anyag hozzáadása megengedett. Következésképpen a 2203 vámtarifaszám alá tartozó sör, többek között, ízesíthető.
               
            
                  
                              2.
                           
                           
                              Matt polivinil-kloridból (PVC) készült, hozzávetőlegesen 0,6 mm falvastagságú és 5,7 mm külső átmérőjű varratmentes hajlékony orvosi cső. Minimális szakítónyomása 27,6 MPa és körülbelül 1 200 m hosszúságú tekercsekben kerül behozatalra.
                              A terméket rendszerint gáz vagy folyadék szállítására, vezetésére vagy elosztására használják.
                              Bár a cső a megfelelő méretre vágást követően használható orvosi műszerek, ezen belül anesztéziai, életmentő berendezések, katéterek és keringési berendezések részeként, de nem használják kizárólag orvosi célra
                           
                        
               
                  3917 31 90
               
               
                  A besorolást a Kombinált Nómenklatúra 1. és 6. általános értelmezési szabálya, a 39. Árucsoporthoz tartozó 8. megjegyzés, valamint a 3917, 3917 31 és 3917 31 90 KN-kód szövege határozza meg.
                  Mivel a termék a kizárólag orvosi felhasználású termékeket kivéve a 90. Árucsoportba tartozó termékekkel együtt is felhasználható, nem tekinthető a 9018 vámtarifaszám alá tartozó orvosi műszernek vagy készüléknek. A besorolás alapja a termék formája és alapanyaga.
                  A 39. Árucsoporthoz tartozó 8. megjegyzés értelmében a 3917 vámtarifaszám alá sorolható.
               
            
                  
                              3.
                           
                           
                              Varratmegerősítés nélküli cső hőre zsugorodó műanyagból (polivinilidin-fluorid) (PVDF, körülbelül 25 mm hosszúságú és 9 mm átmérőjű, kevesebb mint 27,6 MPa szakítónyomással.
                              Hővel történő kezelés hatására összezsugorodik és tökéletesen illeszkedik bármely belehelyezett tárgy köré.
                              A terméket általában elektromos vezetékek védelmére használják.
                           
                        
               
                  3917 32 39
               
               
                  A besorolást a Kombinált Nómenklatúra 1. és 6. általános értelmezési szabálya, a 39. Árucsoporthoz tartozó 8. megjegyzés, valamint a 3917, 3917 32 és 3917 32 39 KN-kódok szövege határozza meg.
                  A besorolás a termék alkotóanyagán alapul.
                  Ezek a csövek nem tekinthetők a 8546 vtsz. alá tartozó szigetelőknek. A 8546 vtsz.-hoz tartozó HR-magyarázattal összhangban a szigetelők olyan eszközök, amelyeket elektromos vezeték rögzítéséhez, alátámasztásához vagy vezetéséhez használnak, és egyben egymástól és a földtől történő elektromos szigetelésre használják. Ezeket a csöveket nem lehet a 8547 vtsz. alá tartozó szigetelő csöveknek tekinteni.
                  A 8547 vtsz-hoz tartozó HR-Magyarázat (B) részével összhangban nem tartoznak e vtsz. alá a teljes egészében szigetelő anyagból álló csövek (pl. gumiból, műanyagból, fonott textilszálból vagy üvegszálból) fémburkolat nélkül és alapanyaguknak megfelelően kell besorolni.
               
            
                  
                              4.
                           
                           
                              Zöld színű zúzott avokádópép (guacamole) a következő összetételben (tömegszázalékban):
                              
                                          avokádó
                                       
                                       
                                          90,5
                                       
                                    
                                          egyéb összetevők (pl. só, fűszerek, citromsav, antioxidáns, stabilizáló, tartósító), kevesebb, mint
                                       
                                       
                                          1
                                       
                                    
                                          teljes cukortartalom a 20. Árucsoporthoz tartozó Kiegészítő megjegyzések 2 (a) pontja szerint
                                       
                                       
                                          9,6
                                       
                                    A termék, legfeljebb nettó 1 kg-os csomagolásban kerül kiszerelésre.
                           
                        
               
                  2008 99 67
               
               
                  A besorolást a Kombinált Nómenklatúra 1. és 6. általános értelmezési szabálya a 20. Árucsoporthoz tartozó Kiegészítő megjegyzések 2. a) és 3. pontjai, valamint a 2008, 2008 99 és 2008 99 67 KN-kód szövege határozza meg.
                  A készítmény nem tekinthető a 2103 vtsz. alá tartozó mártásnak vagy ételízesítő keveréknek (lásd a 2103 vtsz.-hoz tartozó HR magyarázatát), mivel nem tartalmaz jelentős mennyiségben ízesítő anyagokat.
                  Mivel a készítmény a 8. Árucsoportban előírtakon túlmenően elkészített, a 2008 alszám alá sorolandó.
                  A 20. Árucsoporthoz tartozó Kiegészítő megjegyzések 3. pontja szerint a termék „hozzáadottcukor-tartalmúnak” minősül.